**PIELIKUMS**

Balvu novada Domes

2021.gada 23.septembra

lēmumam (sēdes prot. Nr.\_\_,\_\_\_.§)



**Paskaidrojuma raksts**

**par Balvu novada Domes 2021.gada 23.septembra saistošo noteikumu Nr.8/2021 “Par pabalstiem bāreņiem un bez vecāku gādības palikušajiem bērniem un audžuģimenēm Balvu novadā” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvotu vietu likuma Pārejas noteikumu 17.punktu, 2021.gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Pamatojoties uz iepriekš minēto, ir izstrādāti jauni saistošie noteikumi “Par pabalstiem bāreņiem un bez vecāku gādības palikušajiem bērniem un audžuģimenēm Balvu novadā”. |
| 2. Īss projekta satura izklāsts | Saistošie noteikumi paredz vienotus nosacījumus un materiāla atbalsta līmeni bāreņiem un bez vecāku gādības palikušajiem bērniem un audžuģimenēm Balvu novadā.  Saistošajos noteikumos saglabāti visu novadu veidojošo bijušo pašvaldību pabalstu veidi, noteikti augstākie pabalstu apmēri. Apvienojot saistošos noteikumus tiek pieņemti labvēlīgākie nosacījumi. |
| 3. Informācija par plānoto projekta ietekmi uz pašvaldības budžetu | 2021.gadā pabalstus bāreņiem un bez vecāku gādība palikušajiem bērniem un audžuģimenēm plānots nodrošināt no 2021.gada budžeta. Šobrīd mājokļa pabalsta apmēru nav iespējams prognozēt, jo ar 2021.gada 1.jūliju tika noteikta jauna mājokļa pabalsta izvērtēšanas un piešķiršanas kārtība. Citi pabalstu veidi pašvaldības budžetu būtiski nepalielinās. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par administratīvajām procedūrām | Noteikumu izpildi un piemērošanu nodrošinās Balvu novada Sociālā pārvalde. Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā "Latvijas Vēstnesis." |
| 6. Informācija par konsultācijām ar privātpersonām | Nav |

Domes priekšsēdētājs S.Maksimovs